**Класс сәғәте.**

**Тема:** Минең кесе Ватаным.

**Маҡсат:** Ватан төшөнсәһен аңлатыу, Тыуған илгә һөйөү уятыу, балаларҙа ауыл, район тарихына ҡыҙыҡһыныу уятыу, фекрләү ҡеүәһен үҫтереү.

|  |  |
| --- | --- |
| **Этаптары** | **Дәрес барышы** |
| Ойоштороу моменты  Яңы тема  Мәҡәлдәрҙе тап уйыны  Йомғаҡлау | -Һаумыһығыҙ, балалар! Һеҙҙе Белем байрамы менән ихлас ҡотлайым! Быйылғы уҡыу йылында ла тырышып уҡырһығыҙ, тип ышанам.  Дәресте мин шиғыр юлдары менән башларға теләйем (слайд)  Ватан ул, ҡыҙым Тыуған ил,  Бына беҙ торған урын.  Был ерҙә ғүмер кисергән  Ата-бабалар борон.  -Был һүҙҙәрҙе нисек аңлайһығыҙ? Был шиғырҙа кемдәр һөйләшә икән? Ни өсөн автор ошо һүҙҙәрҙе ҡулланған? Һеҙҙең өсөн нимә ул Ватан?  - бөгөн ниндәй темаға һөйләшербеҙ икән?  -Әйҙәгеҙ артабан ҡарайыҡ, был нимә ул?  - ә ни өсөн Рәсәй картаһы ҡуйылған икән?  - Дөрөҫ, беҙҙең Тыуған илебеҙ- ул Рәсәй.  - Әйҙәгеҙ дәрестең темаһын иҫкә төшөрәйек: Минең кесе Ватаным.  - ә ни өсөн минең ?  -Ни өсөн кесе?  - Ни өсөн Ватаным?(слайдта яуаптар бирелгән).  Ватан икенсе төрлө әйткәндә- Тыуған ил ул. Ошо тыуған һүҙенә оҡшаш һүҙҙәрҙе табып ҡарайыҡ әле.  Тыуғандарым, кеше тыуған. Тимәк, ниндәй һығымта яһай алабыҙ?  Тыуған ил тураһында мәҡәлдәр беләһегеҙме?   * Хәҙер уйын уйнап алайыҡ, “Мәҡәлде тап”, тип атала. * Килеп сыҡҡан мәҡәлдәрҙе нисек аңлайһығыҙ?   Артабанғы слайдты ҡарайыҡ бында нимә күрәһегеҙ?Башҡортостан картаһы. Ошо картаға ҡарап нимәләр әйтерһегеҙ?  - Ә был һүрәт нимә ул?( Бөрйән районы картаһы. Артабан Иҫке Монасип ауылы картаһы күрһәтелә.)  - Бына беҙ кесе Ватаныбыҙға килеп еттек? Беҙҙең ауыл нимәгә бай, тип уйлайһығыҙ? Хөрмәт ҡаҙанған, хеҙмәтте яратҡан кешеләргә бай. Шуларҙың береһе бөгөн беҙҙә ҡунаҡта, әйҙәгеҙ уның менән танышып китәйек. Ул Ишмораттың өләсәһе Мәҙинә инәй Кунафина.  - Үҙегеҙ тураһында һөйләп китһәгеҙ ине.  - Ә һеҙ бала саҡта мәктәп, уҡыусылар, уҡытыусылар ниндәй була торғайны?  - Һеҙ хөрмәт төшөнсәһен нисек аңлатыр инегеҙ? Ә хеҙмәт һеҙҙеңсә нимә ул? Беҙҙең ауылдың хеҙмәт алдынғылары тураһында нимәләр әйтә алаһығыҙ?  - Балалар һеҙҙең ниндәй һорауҙарығыҙ бар?  - Балалар Бөйөк Ватан һуғышында беҙҙең ауылдың киләсәге өсөн көрәшеүсе ветерандарыбыҙҙы ла оноторға тейеш түгелбеҙ. Әйҙәгеҙ уларҙы ҡарап үтәйек. (слайд).  - Балалар! йомғаҡ яһап, нимәләр әйтә алаһығыҙ?  Дәресте “Минең Ватаным” йыры менән тамамлайыҡ. |